༄༅།།བཅོམ་ལྡན་འདས་རྡོ་རྗེ་མི་འཁྲུགས་པ་ལ་བརྟེན་པའི་
ཟབ་ལམ་འཕོ་བ་མངོན་དགའི་ཞིང་དུ་བགྲོད་པའི་
ཐེམ་སྐས་ཞེས་བྱ་བ་བཞུགས་སོ།།
ན་མོ་གུ་རུ་བྷྱཿ གང་གི་མཚན་ཙམ་ཡིད་ལ་དྲན་པས་ཀྱང་།། སྲིད་དང་ཞི་བའི་ལེགས་
ཚོགས་མ་ལུས་པ།། ཅི་དགར་སྩོལ་བའི་བསམ་འཕེལ་ནོར་བུའི་མཆོག། བཅོམ་ལྡན་ཞབས་ཟུང་
བདག་གི་སྤྱི་བོར་ཞོག། འདིར་རྒྱལ་བ་མི་འཁྲུགས་པ་ལ་བརྟེན་ནས་མངོན་དགའི་ཞིང་དུ་རྫུས་(བརྫུས་)ཏེ་སྐྱེ་བ་ལེན་
པའི་ཐབས་མཆོག་འཕོ་བ་ཟབ་མོ་ཉམས་སུ་ལེན་པར་འདོད་པས། ཐོག་མར་གཉེན་ལ་ཆགས་པ་སྤོང་བ་ནི། ད་ལྟ་རང་གི་ཕ་
མ་གཉེན་དང་འཛའ་(མཛའ་)བཤེས་ཅི་ཙམ་འབྱོར་ཀྱང་ཚོང་འདུས་ཀྱི་མགྲོན་པོ་བཞིན་དུ་སོ་སོར་གྱེས་འགྲོ་བ། ལུས་འདིས་
(འདིའི་)ཆེད་དུ་སྡིག་པ་གྲངས་མེད་པ་བསག་(བསགས་)ཤིང་སྡུག་བསྔལ་མང་བོ་མྱོང་དགོས་ལ། དེ་ཡང་ཆུ་བུར་ལྟར་ནམ་
འཇིག་ལ་ཆ་མེད་པ་དང་། ལོངས་སྤྱོད་ཅི་ཙམ་འབྱོར་ཀྱང་ཕྱི་མར་རྡུལ་ཙམ་ཡང་འཁྱེར་བའི་རང་དབང་མེད་པར་གཉེན་
དང་ལུས་ལོངས་སྤྱོད་ལ་(༢ན)ཆགས་ཞེན་ཅུང་ཟད་ཀྱང་མེད་པར་བྱས་ཏེ། དངོས་གཞི་ནི་འདི་ལྟར། རྨད་བྱུང་མངོན་
པར་དགའ་བའི་ཞིང་ཁམས་ནས།། རྩ་བའི་བླ་མ་མཆོག་དང་དབྱེར་མེད་པའི།། བཅོམ་ལྡན་
མི་འཁྲུགས་རྒྱལ་བོ་འཁོར་དང་བཅས།། སྤྱན་དྲངས་སྤྱི་བོར་དགྱེས་བཞིན་བཞུགས་པར་གྱུར།།
སྒོ་གསུམ་གུས་པའི་ཡིད་ཀྱིས་ཕྱག་འཚལ་ཞིང༌།། ཐོག་མེད་བསགས་པའི་སྒོ་གསུམ་སྡིག་ལྟུང་
བཤགས།། རང་གཞན་དགེ་ཚོགས་ཀུན་ལ་ཡི་རང་ཞིང་།། ཟབ་རྒྱས་ཆོས་ཀྱི་འཁོར་ལོ་བསྐོར་བའི་
ཕྱིར།། བསྐལ་བརྒྱའི་བར་དུ་བཞུགས་པར་གསོལ་བ་འདེབས།། དགེ་ཚོགས་བླ་མེད་བྱང་ཆུབ་ཆེན་
པོ་བསྔོ།། བཅོམ་ལྡན་འདས་དེ་བཞིན་གཤེགས་པ་རྒྱལ་བ་མི་འཁྲུགས་པ་ལ་ཕྱག་འཚལ་ལོ།། ན་
མོ་རཏྣ་(༢བ)ཏ་ཡཱ་ཡ། ཨོཾ་ཀཾ་ཀ་ནི་ཀཾ་ཀ་ནི། རོ་ཙ་ནི་རོ་ཙ་ནི། ཏྲོ་ཊ་ནི་ཏྲོ་ཊ་ནི། ཏྲཱ་ས་ནི་ཏྲཱ་ས་
ནི། པྲ་ཏི་ཧ་ན་པྲ་ཏི་ཧ་ན། སརྦ་ཀརྨཱ་པ་རཾ་པ་རཱ་ཎཾ་མེ་སརྦ་སཏྭཱ་ནཉྩ་སྭཱཧཱ། ཞེས་གཟུངས་སྔགས་ཅི་མང་
129
11:
མ མ :
3

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
བཟླས་ལ། རང་ལུས་དྲང་བོར་སྲང་བའི་(བསྲངས་པའི་)ལྟེ་བའི་འོག། སོར་གསུམ་ཐད་ནས་དབུ་
མ་སྦ་ལྕགས་ཙམ།། སྒལ་གཞུང་ལ་ཉེ་སྤྱི་བོ་ལ་ཟུག་པ།། སྟོད་སྦོམ་སྨད་ཕྲ་རགས་དུང་དབྱིབས་
ཅན་གྱི།། མར་སྣེའི་ནང་དུ་རང་སེམས་ཧཱུཾ་སྔོན་པོ།། འོད་ཟེར་ལྔ་ལྡན་འཕར་ལ་ཁད་པ་བསྒོམ།།
སྤྱི་བོར་བཞུགས་པའི་བླ་མ་མི་འཁྲུགས་པར།། སྙིང་ཁོང་རུས་པའི་གསོལ་བ་འདི་ལྟར་བྱ།། གང་
སྐུ་ཨིནྡྲ་ནཱི་ལའི་(ཨིནྡྲ་ཎི་ལའི་)ལྷུན་པོ་ལས།། བརྒྱ་ཕྲག་ཉི་མའི་འོད་ཟེར་འཕྲོ་བ་བཞིན།། མཚན་
དཔེ་གསལ་རྫོགས་འོད་ཀྱི་དྲ་བ་ཅན།། བཅོམ་ལྡན་མི་འཁྲུགས་པ་ལ་གསོལ་བ་འདེབས།། མི་
གཡོ་རྡོ་རྗེའི་སྐྱིལ་ཀྲུང་གིས་བཞུགས་ནས།། བདུད་འདུལ་མཉམ་བཞག་སྟེང་ན་རྡོ་རྗེ་འཛིན།།
ཐོར་ཅོག་རབ་མཛེས་ལྷ་ཡི་ན་བཟའ་གསོལ།། བཅོམ་ལྡན་མི་འཁྲུགས་པ་ལ་གསོལ་བ་འདེབས།།
ཁྱོད་ཀྱི་གཟུངས་སྔགས་ཟབ་མོ་དུས་གསུམ་མམ།། ལན་གཅིག་བཟླས་པས་ལས་སྒྲིབ་ཀུན་སྦྱོངས་(སྦྱོང་)
ཞིང་།། མཚམས་མེད་ལྔ་དང་བར་ཆད་ཀུན་སེལ་བའི།། བཅོམ་ལྡན་མི་འཁྲུགས་པ་ལ་གསོལ་བ་
འདེབས།། དབང་བཅུ་སྟོབས་སོགས་ཡོན་ཏན་རིན་ཆེན་གྱི།། འབྱུང་གནས་འགྲོ་བའི་རེ་བསྐོང་དཔག་
བསམ་ཤིང་།། འཕྲིན་ལས་ཕན་བདེ་ནམ་མཁའི་མཐའ་ཁྱབ་པ།། བཅོམ་ལྡན་མི་འཁྲུགས་པ་ལ་
གསོལ་བ་འདེབས།། ཐུགས་རྗེའི་བདུད་རྩིས་(༣ན)བདག་དང་འགྲོ་ཀུན་གྱི།། ཉོན་མོངས་ལས་
ཀྱི་སྒྲིབ་པ་ཀུན་བྱང་ནས།། གཟུངས་སྔགས་ཟབ་མོའི་ཕན་ཡོན་མྱུར་འགྲུབ་ཞིང་(ཅིང་)།། མངོན་
དགའི་ཞིང་དུ་སྐྱེ་བར་བྱིན་གྱིས་རློབས།། གསོལ་བ་བཏབ་པས་རྒྱལ་བ་མི་འཁྲུགས་པ།། རང་འདྲ་
་པ་ཆད་ནས་ཚངས་བུག་སྟེང་།། རིགས་བདག་ཚུལ་དུ་བཞུགས་པའི་ཐུགས་ཀ་ནས།། དབུ་
མ་རགས་དུང་དབྱིབས་ཅན་གསང་གནས་བར།། ཐལ་ལེ་ཟུག་པའི་ཁ་དང་བདག་ཉིད་ཀྱི།། སྤྱི་
བོའི་དབུ་མའི་འཕྲད་འཚམས་(མཚམས་)སུ་ཡིས་ཀྱང་།། དབྱེ་མི་ནུས་པར་བསྒོམ་ལ་མི་འཁྲུགས་
པའི།། ཐུགས་ཀའི་ཐད་ཀྱི་ངྷུ་ཏིའི་དབུས་སུ་ནི།། ཧཱུཾ་ཡིག་དྭངས་གསལ་འོད་ཀྱི་རང་བཞིན་ཅན།།
བསྒོམ་ལ་ཤུགས་དྲག་གསོལ་འདེབས་འདི་ལྟར་བྱ།། རབ་འབྱམས་ཕྱོགས་བཅུའི་རྒྱལ་བ་མ་ལུས་
པའི།། བྱིན་རླབས་གཅིག་བསྡུས་རྩ་བའི་བླ་མ་དང་།། དབྱེར་མེད་བཅོམ་ལྡན་རྒྱལ་བ་མི་འཁྲུགས་
པར།། གསོལ་བ་འདེབས་སོ་བར་དོའི་འཇིགས་ལས་སྐྱོབས།། བསླུ་མེད་དཀོན་མཆོག་གསུམ་གྱི་
ངོ་བོ་ཉིད།། ངན་སོང་འཇིགས་ལས་སྒྲོལ་བའི་དཔའ་བོ་སྟེ།། མངོན་དགའི་ཞིང་དུ་ཁྲིད་པའི་དེད་
130:
,,

༄༅། །རྡོ་རྗེ་མི་འཁྲུགས་པ་ལ་བརྟེན་པའི་ཟབ་ལམ་འཕོ་བ་མངོན་དགའི་ཞིང་དུ་བགྲོད་པའི་ཐེམ་སྐས།
དཔོན་མཆོག། བླ་མ་མི་འཁྲུགས་པ་ལ་གསོལ་བ་འདེབས།། འཇིགས་རུང་ངན་འགྲོའི་གཡང་ལས་
དྲངས་དུ་གསོལ།། ཉམ་ང་བར་དོའི་འཕྲང་ལས་བསྒྲལ་དུ་གསོལ།། མི་དགེའི་འཁྲུལ་སྣང་ཞི་བར་
བྱིན་གྱིས་བརློབས།། མངོན་དགའི་ཞིང་དུ་དྲོངས་ཤིག་བཅོམ་ལྡན་འདས།། ཞེས་བརྗོད་ནས། ཧིཀ་ལན་
གསུམ་བརྗོད་པས། (༣བ) ལྟེ་བ། སྙིང་ག། མགྲིན་པ། སྤྱི་བོའི་བར་དུ་སླེབས་ཏེ་ཀ་ཞེས་བརྗོད་པས་རང་གནས་སུ་ཕབ་པའི་མོས་
པ་བྱས་ཏེ་ཡང་སྦྱངས་ནས། མཐར་ལས་ལ་སྦྱར་བའི་ཚེ་ཕཊ་ཞེས་བརྗོད་པ་དང་མཉམ་དུ་མངོན་དགའི་ཞིང་དུ་སྐར་མདའ་
འཕང་བ་བཞིན་དུ་སོང་སྟེ། འདབ་སྟོང་བདྨའི་སྦུབས་སུ་རྫུས་(བརྫུས་)ཏེ་སྐྱེ་བ་བླང་བའི་མོས་པ་བྱས་ཏེ་སྨོན་ལམ་འདི་ལྟར་
འདེབས། མགོན་པོ་ཁྱོད་ཀྱིས་དགྱེས་བཞིན་བྱིན་རླབས་(བརླབས་)པས།། གཟུངས་སྔགས་བཟླས་
དང་མཚན་བརྗོད་གསོལ་བཏབ་མཐུས།། སྐྱེ་གནས་བཞི་བསྡུས་བདག་སོགས་འགྲོ་བ་ཀུན།།
སྡུག་བསྔལ་རྒྱ་མཚོ་ཆེ་ལས་མྱུར་ཐར་ཤོག། མགོན་ཁྱོད་གསང་གསུམ་འཕྲིན་ལས་ཉི་ཟེར་གྱིས།།
ལས་ངན་སྡིག་སྒྲིབ་གྲང་རེག་ཀུན་འཇོམས་སྟེ(ཏེ)།། ལུང་རྟོགས་ཡོན་ཏན་པད་དཀར་འདབ་
གཅིག་ཆར་བཞད་པའི་དགའ་སྟོན་བདག་ལ་སྩོལ།། ཚེ་འདིའི་རྣམ་ཤེས་མགྲོན་པོས་
སྒྱུ་ལུས་ཀྱི།། གནས་ཁང་བོར་ནས་ཕྱི་མར་འགྲོ་བའི་ཚེ།། འཇིགས་སྐྲག་སྡུག་བསྔལ་མིང་ཙམ་མི་
འབྱུང་བར།། མངོན་དགའི་ཞིང་དུ་པདྨོ་ལས་སྐྱེས་ཏེ།། མི་འཁྲུགས་རྒྱལ་བོ་འཁོར་དང་བཅས་པ་
རྣམས།། བསམ་དང་སྦྱོར་བས་མཉེས་བྱས་གཟུངས་སྤོབས་སོགས།། དཔག་པར་དཀའ་བའི་ཡོན་
ཏན་ཚོགས་ཐོབ་ནས།། རྒྱལ་སྲས་སྤྱོད་པ་རྒྱ་མཚོའི་མཐར་སོན་ཤོག། སྐྱེ་བ་ཀུན་ཏུ་མགོན་པོ་
འཁོར་བཅས་ཀྱིས།། ཐེག་པ་མཆོག་གི་དགེ་བའི་བཤེས་མཛད་ནས།། སྲིད་དང་ཞི་བའི་འཇིགས་
པ་ལས་བསྒྲལ་ཏེ།། གཏན་གྱི་བདེ་ལ་མྱུར་དུ་རེག་གྱུར་ཅིག། རྨད་བྱུང་སྲས་བཅས་རྒྱལ་བའི་བྱིན་
རླབས་དང༌།། རྟེན་འབྲེལ་བསླུ་བ་མེད་པའི་(༤ན)བདེན་པ་དང་།། བདག་གི་ལྷག་བསམ་དག་
པའི་མཐུ་སྟོབས་ཀྱིས།། རྣམ་དག་སྨོན་པའི་གནས་ཀུན་མྱུར་འགྲུབ་ཤོག། མི་འགྱུར་ལྷུན་པོ་སྐུ་
(ཡིས་)བཀྲ་ཤིས་ཤོག། ཞེས་སོགས་བཀྲ་ཤིས་ཀྱིས་མཐའ་བརྒྱན་པར་བྱའོ། །
བརྒྱའི་ཁ།།
ཞིང་དེར་སྐྱེ་བའི་རྒྱུའི་གཙོ་བོ་ནི། རང་གི་(གིས་)ཁས་བླང་བའི་(བླངས་པའི་)སྡོམ་པ་གསུམ་ལ་གཅེས་སྤྲས་སུ་བྱེད་
པ་ཡིན་ཏེ། སློབ་ལམ་གྱི་སྐབས་སུ་ཚུལ་ཁྲིམས་ལ་བསླབ་པ་གཙོ་བོར་བྱས་པའི་མཐུས། མངོན་དགའི་ཞིང་གི་སྣོད་བཅུད་ཀྱི་
འབྱོར་བ་མཐའ་དག་ལ་མངའ་བརྙེས་པ་ཡིན་པར་རྗེ་བདག་ཉིད་ཆེན་པོའི་ཞལ་ནས། རབ་ཏུ་བྱུང་བའི་ཚེ་ན་ཡང་ཉེ་ལྟུང་ཕྲ་
131

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
མོས་ཀྱང་མ་གོས་པར་ཞེས་པ་ནས། དགེ་སློང་མི་འཁྲུགས་པ་ཞེས་གསུངས་པ་ལྟར་དང་། ཡང་བསྙེན་པ་འབུམ་ཐེར་དང་། དེ་
་ས་ག་ཟླ་བའི་ཚེས་བཅོ་ལྔའི་ཉིན་དང་མཚན་མོ་མ་ཉལ་བར་གཟུངས་སྔགས་བཟླས་པས་བསྙེན་བའི་གོ་ཆོད་པར་
མ་གྲུབ་ན་ས་ག་ཟླ་
གསུངས་ཤིང་། གླང་བོ་ཆེའི་བཏེགས་པའི་པད་གདན་ཅན་གྱི་མི་འཁྲུགས་པ་རང་གི་སྐུ་བརྙན་སྟོང་བཞེངས་ན་ཞིང་དེར་ངེས་
པར་སྐྱེ་བ་ཞིང་བཀོད་ཀྱི་མདོ་ལས་གསུངས་པས་རྒྱུ་དེ་དག་ལ་འབད་པས་ཉམས་སུ་བླང་བར་བྱའོ། །
ཞེས་བྱ་བ་འདི་ནི་གསོ་རིགས་གཞན་ཕན་གླིང་གི་གྲྭ་རིགས་དགེ་སློང་བརྩོན་འགྲུས་རྒྱ་མཚོ་དང༌། དཀོན་མཆོག་
རྒྱལ་མཁན་པོ་གྲགས་པ་རྒྱལ་མཚན་གྱིས་སྦྱར་པའི་ཡི་གེ་བ་ནི་དགེ་སློང་སྐལ་བཟང་
ཡར་འཕེལ་གཉིས་ཀྱིས་བསྐུལ་ངོར།
འཇམ་དབྱངས་ཀྱིས་བྲིས་པ་དགེ་ལེགས་འཕེལ། མངྒ་ལཾ།
ང
1326

༄༅། །ནཱ་རོ་མཁའ་སྤྱོད་མ་ལ་བརྟེན་པའི་འཕོ་བ་མཁའ་
ལྟ་སྤྱོད་ཞིང་དུ་བགྲོད་པའི་ཐེམ་སྐས།